b'\n_START_ARTICLE_\nMatrifokalitet\n_START_PARAGRAPH_\nMatrifokalitet er en husholdningstype der mor st\xc3\xa5r i sentrum. Husholdningen best\xc3\xa5r av en kvinne og hennes barn. Voksne menn, enten det gjelder ektemann, mors br\xc3\xb8dre eller voksne gutter, er frav\xc3\xa6rende eller spiller en mer perifer rolle. Husholdningsformen er utbredt i samfunn der fedre ikke kan oppfylle familieforpliktelser p\xc3\xa5 grunn av d\xc3\xa5rlige sysselsettingsmuligheter og lav inntekt. Den kan ogs\xc3\xa5 oppst\xc3\xa5 p\xc3\xa5 grunn av at fedre nekter \xc3\xa5 p\xc3\xa5ta seg ansvar for sine barn, der far forlater familien eller p\xc3\xa5 grunn av d\xc3\xb8dsfall. Matrifokalitet kan ogs\xc3\xa5 skyldes kulturelle forhold.'